Anweye d' Urope

L' anweye d' Urope, c' est ene anweye ki skepeye e l' Atlantike pu ariver come anwijhale dins les egoloe des mouzes.

 : Anguilla anguilla.

 Spårdaedje et tournante di veye 
Arivêye dilé les coisses, ele rimontèt les rivires di l' Urope Coûtchantrece tot crexhant, diski dins les rixheas. La, ele polèt aveur céncwante cintimetes.Maurice Georges, El fi do schayteu, ki raconte end aveur pexhî ene di s' longueur la e 1921.

Adonpwis, ele ridschindèt, eraler el mer, pu naivyî eviè li Mer des Sargasses po froyî.

On ndè trouve eto el Mîtrinne Mer, mins nén dins les aiwes do Danube.

 Motlî 
Ene djonne anweye si lome ene anwijhaleC9 a "awdjale", eto ene caweteG135 a "anwèye".

 Les anweyes el Walonreye 
L' anweye rimonte Mouze et les anwijhales k' on-z î pexhe sont coujhnêyes so l' alomåcion d' anweye di Mouze.

End aveut eto dins l' Aiwe d' Oûte eyet l' Mouhagne.G135 a "anwèye"

Les anweyes k' on trouve dins les pus ptitès aiwes (Bok, Seure sont ddja pus grandes, disk' a 50 cm.

 Come amagnî 
Divant d' les cure, elzî fåt saetchî les båbes.

 Li mot anweye dins les nos d' plaeces 
Li mot "anweye" si rtrouve kécfeye el toponimeye do walon, come "ås Anweyes" (avår la, on prononce: les anwîyes, vî scrijha: Anwilles) a Djimbe.

 Dins les belès-letes e walon 
Dins l' roman «Letes di guere d' on piyote», li mwaisse personaedje, on sôdård bedje do front d' l' Izer, va toumer amoureus d' ene Holandesse ki dmeure mon ses grands-parints dilé l' front. Sorlon l' roman, li pere del båshele pexhe des anweyes el Zelande, et les vént aminer al cinse des parints da Nel (li crapåde). Adon, nosse sôdård namurwès les ratchtêye, et les cure dins on ptits restorant k' il a-st emantchî dins les trintchêyes. Avou å menu, marké «anweyes di Mouze».

 No dins des ôtes lingaedjes 
E neyerlandès, on l' lome "paling" el Zelande, mins "aal" el Flande coûtchantrece.Pierre Lazard, «Letes di guere d' on piyote»  

E l' arabe marokin, ele si lome noun, çou k' est eto li no del lete ki dene li son N.

 Sourdants 

Categoreye:Pexhons des doûcès aiwes
Categoreye:Pexhons d' mer